ai4bharat/Pralekha huggingface dataset:
ମାନବ ସମ୍ବଳ ବିକାଶ ମନ୍ତ୍ରଣାଳୟ
ପରବର୍ତ୍ତୀ ପାଞ୍ଚ ବର୍ଷ ପାଇଁ ବିଦ୍ୟାଳୟରେ କେନ୍ଦ୍ରୀୟ ପ୍ରାୟୋଜିତ ରାଷ୍ଟ୍ରୀୟ ଯୋଜନା ‘ପିଏମ ପୋଷଣ’ର ବିସ୍ତାର/ସଂଶୋଧନ/ପରିବର୍ତ୍ତନକୁ କ୍ୟାବିନେଟ ଅନୁମୋଦନ
ଯୋଜନା ପାଇଁ କେନ୍ଦ୍ର ସରକାର ୫୪,୦୬୧.୭୩ କୋଟି ଏବଂ ରାଜ୍ୟ ଓ କେନ୍ଦ୍ରଶାସିତ ପ୍ରଦେଶ ସରକାର ୩୧,୭୩୩.୧୭ କୋଟି ଟଙ୍କା ଖର୍ଚ୍ଚ କରିବେ
୧୧.୨୦ ଲକ୍ଷ ବିଦ୍ୟାଳୟର ୮୦ କୋଟି ଛାତ୍ରଛାତ୍ରୀ ଉପକୃତ ହେବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ ସମିତି  ବୈଠକରେ ବିଦ୍ୟାଳୟରେ କେନ୍ଦ୍ରୀୟ ପ୍ରାୟୋଜିତ ରାଷ୍ଟ୍ରୀୟ ଯୋଜନା ପିଏମ ପୋଷଣର ବିସ୍ତାର/ସଂଶୋଧନ/ପରିବର୍ତ୍ତନକୁ ଅନୁମୋଦନ କରିଛନ୍ତି। ଏହି ଯୋଜନା ୨୦୨୧-୨୨ ରୁ ୨୦୨୫-୨୬ ପର୍ଯ୍ୟନ୍ତ ପରବର୍ତ୍ତୀ ପାଞ୍ଚ ବର୍ଷ ପାଇଁ କାର୍ଯ୍ୟକାରୀ ହେବ। ଯୋଜନା ପାଇଁ କେନ୍ଦ୍ର ସରକାର ୫୪୦୬୧.୭୩ କୋଟି ଟଙ୍କା ଏବଂ ରାଜ୍ୟ ଏବଂ କେନ୍ଦ୍ରଶାସିତ ପ୍ରଦେଶ ସରକାରମାନେ ସରକାର ୩୧,୭୩୩.୧୭ କୋଟି ଟଙ୍କା ଖର୍ଚ୍ଚ କରିବେ। ଖାଦ୍ୟ ଶସ୍ୟ ବାବଦରେ କେନ୍ଦ୍ର ସରକାରଙ୍କୁ ଅତିରିକ୍ତ ୪୫,୦୦୦ କୋଟି ଟଙ୍କାର ଅତିରିକ୍ତ ଖର୍ଚ୍ଚ ବହନ କରିବାକୁ ପଡ଼ିବ। ତେଣୁ ଏହି ଯୋଜନାରେ ମୋଟ ୧,୩୦,୭୯୪.୯୦ କୋଟି ଟଙ୍କା ଖର୍ଚ୍ଚ କରାଯିବ।
୨୦୨୧-୨୨ ଠାରୁ ୨୦୨୫-୨୬ ପର୍ଯ୍ୟନ୍ତ ସରକାରୀ ଏବଂ ସରକାରୀ ଅନୁଦାନପ୍ରାପ୍ତ ବିଦ୍ୟାଳୟମାନଙ୍କରେ ଦିନକୁ ଗୋଟିଏ ଓଳି ଗରମ ରନ୍ଧା ଖାଦ୍ୟ ଯୋଗାଇ ଦେବା ପାଇଁ ପିଏମ ପୋଷଣ ଯୋଜନାକୁ ସିସିଇଏ ପକ୍ଷରୁ ଅନୁମୋଦନ କରାଯାଇଛି। ଏହା ଏକ କେନ୍ଦ୍ରୀୟ ପ୍ରାୟୋଜିତ ଯୋଜନା ଯେଉଁଥିରେ ଦେଶର ସମସ୍ତ ସରକାରୀ ଏବଂ ସରକାରୀ ଅନୁଦାନପ୍ରାପ୍ତ ବିଦ୍ୟାଳୟଗୁଡ଼ିକର ପ୍ରଥମରୁ ଆରମ୍ଭ କରି ସପ୍ତମ ଶ୍ରେଣୀ ପର୍ଯ୍ୟନ୍ତ ଛାତ୍ରଛାତ୍ରୀ ସାମିଲ କରାଯାଇଛି। ପୂର୍ବରୁ ଏହା ‘ବିଦ୍ୟାଳୟରେ ମଧ୍ୟାହ୍ନ ଭୋଜନ ପାଇଁ ଜାତୀୟ ଯୋଜନା’ ବା ମଧ୍ୟାହ୍ନ ଭୋଜନ ଯୋଜନା ନାମରେ ଏହା ପରିଚିତ ଥିଲା।
ଦେଶର ୧୧.୨୦ ଲକ୍ଷ ବିଦ୍ୟାଳୟରେ ପାଠପଢ଼ୁଥିବା ୧୧.୮୦ କୋଟି ଛାତ୍ରଛାତ୍ରୀ ଏହି ଯୋଜନାରେ ସାମିଲ ଅଛନ୍ତି। ୨୦୨୦-୨୧ରେ, ଭାରତ ସରକାର ଏହି ଯୋଜନାରେ ଖାଦ୍ୟଶସ୍ୟ ପାଇଁ ୧୧, ୫୦୦ କୋଟି ଟଙ୍କା ସମେତ ୨୪,୪୦୦ କୋଟି ଟଙ୍କାରୁ ଅଧିକ ନିବେଶ କରିଥିଲେ।
ଯୋଜନାର ଦକ୍ଷତା ଏବଂ ପ୍ରଭାବରେ ସୁଧାର ଆଣିବା ଲାଗି ନିଆଯାଇଥିବା ନିଷ୍ପତ୍ତିର ବୈଶିଷ୍ଟ୍ୟ:-
- ପ୍ରାଥମିକ ଶ୍ରେଣୀର ସମସ୍ତ ୧୧.୮୦ କୋଟି ଛାତ୍ରଛାତ୍ରୀଙ୍କ ସମେତ ପ୍ରାକ-ପ୍ରାଥମିକ ବା ବାଲବାଟିକାରେ ଅଧ୍ୟୟନ କରୁଥିବା ଛାତ୍ରଛାତ୍ରୀଙ୍କ ପାଇଁ ଏହି ଯୋଜନା ସମ୍ପ୍ରସାରିତ କରାଯିବାକୁ ଲକ୍ଷ୍ୟ ରଖାଯାଇଛି।
- ତିଥିଭୋଜନ ପରିକଳ୍ପନାକୁ ବ୍ୟାପକ ଭାବେ ପ୍ରୋତ୍ସାହିତ କରାଯିବ। ତିଥିଭୋଜନ ଏକ ଗୋଷ୍ଠୀ ସହଭାଗିତା କାର୍ଯ୍ୟକ୍ରମ ଯେଉଁଥିରେ ବିଶେଷ ଅବସର/ପର୍ବପର୍ବାଣୀରେ ଲୋକମାନେ ପିଲାମାନଙ୍କୁ ସ୍ବତନ୍ତ୍ର ଖାଦ୍ୟ ଯୋଗାଇ ଦେଇଥାନ୍ତି।
- III. ପିଲାମାନଙ୍କୁ ପ୍ରକୃତି ଓ ବଗିଚା କାମ ସମ୍ପର୍କରେ ପ୍ରାଥମିକ ଅଭିଜ୍ଞତା ପ୍ରଦାନ କରିବା ଲାଗି ବିଦ୍ୟାଳୟଗୁଡ଼ିକରେ ବିଦ୍ୟାଳୟ ପୋଷଣ ଉଦ୍ୟାନ ବିକଶିତ କରିବାକୁ ସରକାର ପ୍ରୋତ୍ସାହନ ଦେଉଛନ୍ତି। ଏହିସବୁ ଉଦ୍ୟାନରେ ଉତ୍ପାଦିତ ଫସଲ ଯୋଜନାରେ ଅତିରିକ୍ତ ସୂକ୍ଷ୍ମ ପୋଷକ ତତ୍ତ୍ବ ପ୍ରଦାନରେ ବ୍ୟବହୃତ ହେବ। ବର୍ତ୍ତମାନ ସୁଦ୍ଧା ୩ ଲକ୍ଷରୁ ଅଧିକ ବିଦ୍ୟାଳୟରେ ବିଦ୍ୟାଳୟ ପୋଷଣ ଉଦ୍ୟାନ ବିକଶିତ କରାଯାଇସାରିଛି।
- IV. ସମସ୍ତ ଜିଲ୍ଲାରେ ଯୋଜନାର ସାମାଜିକ ଅଡିଟ୍ କରିବା ବାଧ୍ୟତାମୂଳକ କରାଯାଇଛି।
- ଆକାଂକ୍ଷୀ ଜିଲ୍ଲା ଏବଂ ଅଧିକ ରକ୍ତହୀନତା ପ୍ରବଣ ଜିଲ୍ଲାମାନଙ୍କରେ ପିଲାମାନଙ୍କୁ ଅତିରିକ୍ତ ପୋଷଣ ପ୍ରଦାନ କରିବା ଲାଗି ସ୍ବତନ୍ତ୍ର ବ୍ୟବସ୍ଥା କରାଯାଇଛି।
- VI. ସ୍ଥାନୀୟ ସ୍ତରରେ ଉପଲବ୍ଧ ଉପାଦାନ ଏବଂ ପନିପରିବା ଉପରେ ଆଧାରିତ ପାରମ୍ପରିକ ଏବଂ ଅଭିନବ ବ୍ୟଞ୍ଜନ ପ୍ରସ୍ତୁତିକୁ ପ୍ରୋତ୍ସାହନ ଲାଗି ଗ୍ରାମ ସ୍ତରରୁ ଆରମ୍ଭ କରି ଜାତୀୟ ସ୍ତର ପର୍ଯ୍ୟନ୍ତ ରୋଷେଇ ପ୍ରତିଯୋଗିତାକୁ ପ୍ରୋତ୍ସାହନ ଦିଆଯିବ।
- ଆତ୍ମନିର୍ଭର ଭାରତ ପାଇଁ ଭୋକାଲ ଫର ଲୋକାଲ : ଯୋଜନାର କାର୍ଯ୍ୟକାରିତାରେ ମହିଳା ସ୍ବୟଂ ସହାୟକ ଗୋଷ୍ଠୀ ଏବଂ କୃଷକ ଉତ୍ପାଦକ ସଂଗଠନଗୁଡ଼ିକୁ ସମ୍ପୃକ୍ତ କରିବା ନିମନ୍ତେ ସୁଯୋଗ ସୃଷ୍ଟି କରାଯିବ। ସ୍ଥାନୀୟ ଆର୍ଥିକ ଅଭିବୃଦ୍ଧିକୁ ପ୍ରୋତ୍ସାହନ ଲାଗି ସ୍ଥାନୀୟ ଅଞ୍ଚଳରେ ଅମଳ ହେଉଥିବା ଖାଦ୍ୟ ସାମଗ୍ରୀ ଉପଯୋଗ କରାଯିବ।
- ଅଗ୍ରଗତି ଅନୁଧ୍ୟାନ ଏବଂ ନିରୀକ୍ଷଣ ପାଇଁ ପ୍ରତିଷ୍ଠିତ ବିଶ୍ବବିଦ୍ୟାଳୟ/ଶିକ୍ଷାନୁଷ୍ଠାନର ଛାତ୍ରଛାତ୍ରୀଙ୍କ ସମେତ କ୍ଷେତ୍ରୀୟ ଶିକ୍ଷା ସଂସ୍ଥାନ  ଏବଂ ଜିଲ୍ଲା ଶିକ୍ଷା ଓ ପ୍ରଶିକ୍ଷଣ ସଂସ୍ଥାନ ର ପ୍ରଶିକ୍ଷିତ ଶିକ୍ଷକମାନଙ୍କ ପାଇଁ କ୍ଷେତ୍ରୀୟ ପରିଦର୍ଶନ ଆୟୋଜନ କରାଯିବ।
ରେଳ ମନ୍ତ୍ରଣାଳୟ
ଭାରତୀୟ ରେଳବାଇ ଦ୍ୱାରା ଜୁନ 2, 2020  ସାରା ଦେଶରେ 4155ଟି ଶ୍ରମିକ ସ୍ପେଶାଲ ଟ୍ରେନ ଚଳାଚଳ
• ମେ ପହିଲାରୁ ଚଳାଚଳ କରୁଥିବା ଶ୍ରମିକ ସ୍ପେଶାଲ ଟ୍ରେନ ଜରିଆରେ ଗୃହରାଜ୍ୟକୁ ଫେରିଲେ 57 ଲକ୍ଷ ଯାତ୍ରୀ; କେବଳ ମେ ମାସରେ 50 ଲକ୍ଷରୁ ଅଧିକ ଯାତ୍ରୀଙ୍କୁ ପରିବହନ
• ଶ୍ରମିକ ସ୍ପେଶାଲ ଟ୍ରେନ ବ୍ୟତୀତ ମେ 12ରୁ 15 ଯୋଡ଼ା ସ୍ୱତନ୍ତ୍ର ରାଜଧାନୀ ଟ୍ରେନ ଏବଂ ଜୁନ ପହିଲା, 2020ରୁ 100 ଯୋଡ଼ା ସ୍ପେଶାଲ ମେଲ/ଏକ୍ସପ୍ରେସ ଟ୍ରେନ ଚଳାଚଳ କରୁଛି ରେଳବାଇ
ପ୍ରବାସୀ ଶ୍ରମିକ, ତୀର୍ଥଯାତ୍ରୀ, ପର୍ଯ୍ୟଟକ, ଛାତ୍ରଛାତ୍ରୀ ଏବଂ ଅନ୍ୟସ୍ଥାନରେ ଅଟକି ରହିଥିବା ଲୋକମାନଙ୍କ ଯାତାୟାତ ନିମନ୍ତେ ଗୃହ ମନ୍ତ୍ରଣାଳୟର ନିର୍ଦ୍ଦେଶନାମା ଅନୁଯାୟୀ ରେଳବାଇ ପକ୍ଷରୁ ଦେଶର ବିଭିନ୍ନ ସ୍ଥାନରୁ “ଶ୍ରମିକ ସ୍ପେଶାଲ” ଟ୍ରେନ ଚଳାଚଳ ମେ ପହିଲା, 2020 ଠାରୁ ଆରମ୍ଭ ହୋଇଛି ।
ଜୁନ 2, 2020 ସୁଦ୍ଧା ଦେଶର ବିଭିନ୍ନ ରାଜ୍ୟରୁ ମୋଟ 4155ଟି “ଶ୍ରମିକ ସ୍ପେଶାଲ” ଟ୍ରେନ ଚଳାଚଳ କରାଯାଇଛି । ସକାଳ 10ଟା ସୁଦ୍ଧା 102ଟି ଟ୍ରେନ ଚଳାଚଳ ଆରମ୍ଭ କରିଛି । ବର୍ତ୍ତମାନ ସୁଦ୍ଧା 33 ଦିନ ମଧ୍ୟରେ 57 ଲକ୍ଷରୁ ଅଧିକ ପ୍ରବାସୀ “ଶ୍ରମିକ ସ୍ପେଶାଲ” ଟ୍ରେନ ଜରିଆରେ ସେମାନଙ୍କ ଗନ୍ତବ୍ୟସ୍ଥଳୀରେ ପହଁଚିପାରିଛନ୍ତି ।
ବିଭିନ୍ନ ରାଜ୍ୟରୁ 4155ଟି ଟ୍ରେନ ଯାତ୍ରା ଆରମ୍ଭ କରିଛି । ସର୍ବାଧିକ ଟ୍ରେନ ଛାଡ଼ିଥିବା ରାଜ୍ୟଗୁଡ଼ିକ ମଧ୍ୟରେ ରହିଛନ୍ତି ଗୁଜରାଟ , ମହାରାଷ୍ଟ୍ର, ପଞ୍ଜାବ , ଉତ୍ତର ପ୍ରଦେଶ  ଏବଂ ବିହାର  ।
ଏସବୁ “ଶ୍ରମିକ ସ୍ପେଶାଲ” ଟ୍ରେନ ଦେଶର ବିଭିନ୍ନ ରାଜ୍ୟରେ ପହଁଚିଛି । ଉତ୍ତର ପ୍ରଦେଶରେ ସର୍ବାଧିକ 1670, ବିହାରରେ 1482, ଝାଡ଼ଖଣ୍ଡରେ 194, ଓଡ଼ିଶାରେ 180, ପଶ୍ଚିମବଙ୍ଗରେ 135ଟି ଟ୍ରେନ ପହଁଚିଛି ।
ଉଲ୍ଲେଖଯୋଗ୍ୟ ଯେ ବର୍ତ୍ତମାନ ଚଳାଚଳ କରୁଥିବା ଟ୍ରେନଗୁଡ଼ିକରେ କୌଣସି ଭିଡ଼ ପରିଲକ୍ଷିତ ହେଉନାହିଁ ।
ଶ୍ରମିକ ଷ୍ଟେସନ ଟ୍ରେନଗୁଡ଼ିକ ବ୍ୟତୀତ ନୂଆଦିଲ୍ଲୀରୁ 15 ଯୋଡ଼ା ସ୍ୱତନ୍ତ୍ର ରାଜଧାନୀ ଶ୍ରେଣୀର ଟ୍ରେନ ଚଳାଚଳ କରୁଛି ଏବଂ ଜୁନ ପହିଲାଠାରୁ ଅଧିକ 200 ସମୟସାରଣୀ ଟ୍ରେନ ଚଳାଚଳ ଆରମ୍ଭ କରିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ଅଟଳ ବିହାରୀ ବାଜପେୟୀଙ୍କ ପୁଣ୍ୟତିଥିରେ ପୁଷ୍ପ ଶ୍ରଦ୍ଧାଞ୍ଜଳି ଅର୍ପଣ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ଅଟଳ ବିହାରୀ ବାଜପେୟୀଙ୍କ ପୁଣ୍ୟତିଥିରେ ‘ସଦୈବ ଅଟଳ’ ସମାଧି ସ୍ଥଳରେ ପୂଷ୍ପମାଲ୍ୟ ଅର୍ପଣ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି:
‘ରାଷ୍ଟ୍ରସେବାରେ ଜୀବନବ୍ୟାପୀ ସମର୍ପିତ ରହିଥିôବା ପୂର୍ବତନ ପ୍ରଧାନମନ୍ତ୍ରୀ ବାଜପେୟୀ ଜୀଙ୍କୁ ଆଜି ତାଙ୍କ ପୁଣ୍ୟତିଥିରେ ‘ସଦୈବ ଅଟଳ’କୁ ଯାଇ ଶ୍ରଦ୍ଧାଞ୍ଜଳି ଅର୍ପଣ କଲି’ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାତୀୟ ହସ୍ତତନ୍ତ ଦିବସ ଅବସରରେ ସ୍ଥାନୀୟ ହସ୍ତତନ୍ତ ସାମଗ୍ରୀର ସମର୍ଥନ ପାଇଁ ପ୍ରଧାନମନ୍ତ୍ରୀଙ୍କ ଆହ୍ୱାନ
ହସ୍ତତନ୍ତରେ ଭାରତର ବିବିଧତା ଏବଂ ଅଗଣିତ ବୁଣାକାର ଓ ଶିଳ୍ପୀଙ୍କ ନୈପୁଣ୍ୟ ପ୍ରତିଫଳିତ ହୁଏ: ପ୍ରଧାନମନ୍ତ୍ରୀ
ହସ୍ତତନ୍ତରେ ଭାରତର ବିବିଧତା ଏବଂ ଅଗଣିତ ବୁଣାକାର ଓ ଶିଳ୍ପୀଙ୍କ ନୈପୁଣ୍ୟ ପ୍ରତିଫଳିତ ହୁଏ ବୋଲି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିବା ସହ ସ୍ଥାନୀୟ ହସ୍ତତନ୍ତ ସାମଗ୍ରୀର ସମର୍ଥନ ପାଇଁ ଆହ୍ୱାନ ଦେଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ହସ୍ତତନ୍ତରେ ଭାରତର ବିବିଧତା ଏବଂ ଅଗଣିତ ବୁଣାକାର ଓ ଶିଳ୍ପୀଙ୍କ ନୈପୁଣ୍ୟ ପ୍ରତିଫଳିତ ହୁଏ । #MyHandloomMyPride ବିଚାରଧାରାକୁ ଆଗେଇ ନେଇ ଜାତୀୟ ହସ୍ତତନ୍ତ ଦିବସ ଅବସରରେ ଆମ ବୁଣାକାରମାନଙ୍କୁ ସମର୍ଥନ କରିବା ପାଇଁ ପ୍ରତିବଦ୍ଧ ହେବା । ଆସନ୍ତୁ ସ୍ଥାନୀୟ ହସ୍ତତନ୍ତ ସାମଗ୍ରୀକୁ ସମର୍ଥନ କରିବା ।”
ଅଲମ୍ପିକ ମେଡାଲ ବିଜେତା ସାଇଖୋମ ମୀରାବାଈ ଚାନୁଙ୍କ ଟ୍ୱିଟର ଉଦାହରଣ ଦେଇ ପ୍ରଧାନମନ୍ତ୍ରୀ ନିଜ ଟ୍ୱିଟରେ କହିଛନ୍ତି;
“ଗତ କିଛି ବର୍ଷ ହେଲା ହସ୍ତତନ୍ତ ପ୍ରତି ଆଗ୍ରହ ବଢୁଥିବା ପରିଲକ୍ଷିତ ହେଉଛି । @ମୀରାବାଈ ଚାନୁ #MyHandloomMyPride ବିଚାରଧାରାକୁ ସମର୍ଥନ କରୁଥିବାରୁ ଆନନ୍ଦିତ । ଆତ୍ମନିର୍ଭର ଭାରତ ନିର୍ମାଣ ଦିଗରେ ହସ୍ତତନ୍ତ କ୍ଷେତ୍ର ଅବଦାନ ଦେଇ ଚାଲିଥିବ ବୋଲି ମୋର ଦୃଢ ବିଶ୍ୱାସ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସଫଳ ମହିଳାଙ୍କୁ ନିଜ ଟ୍ଵିଟର ଆକାଉଣ୍ଟ ଉତ୍ସର୍ଗ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ, “ଆନ୍ତର୍ଜାତିକ ମହିଳା ଦିବସ ଅବସରରେ ବିଭିନ୍ନ କ୍ଷେତ୍ରରେ ସଫଳତା ହାସଲ କରିଥିବା ମହିଳାମାନେ ସେମାନଙ୍କ ଜୀବନର ସଫଳତାର କାହାଣୀ ତାଙ୍କ ସୋସିଆଲ ମିଡିଆ ଆକାଉଣ୍ଟ ମାଧ୍ୟମରେ କହିବେ । ଭାରତର ବିଭିନ୍ନ ସ୍ଥାନର ମହିଳାମାନେ ସେମାନଙ୍କ ପ୍ରେରଣାଦାୟୀ ଏବଂ ଉଲ୍ଲେଖନୀୟ ସଫଳତା ଦେଶବାସୀଙ୍କ ସହ ପ୍ରଧାନମନ୍ତ୍ରୀଙ୍କ ଟ୍ଵିଟର ଆକାଉଣ୍ଟ ମାଧ୍ୟମରେ ବାଣ୍ଟିବେ” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆକାଶମାର୍ଗରୁ ଓଡ଼ିଶାର ଅମ୍ଫନ ବାତ୍ୟା ପ୍ରଭାବିତ ଅଞ୍ଚଳର କ୍ଷୟକ୍ଷତି ଅନୁଧ୍ୟାନ କଲେ ପ୍ରଧାନମନ୍ତ୍ରୀ
• ରାଜ୍ୟ ପାଇଁ 500 କୋଟି ଟଙ୍କାର ଆର୍ଥିକ ସହାୟତା ଘୋଷଣା
• ମୃତକଙ୍କ ପରିବାରବର୍ଗଙ୍କୁ 2 ଲକ୍ଷ ଏବଂ ଆହତଙ୍କ ପାଇଁ 50 ହଜାର ଟଙ୍କାର ସହାୟତା ରାଶି ଘୋଷଣା
ପ୍ରଧାନମନ୍ତ୍ରୀ ଶ୍ରୀ ନେରେନ୍ଦ୍ର ମୋଦୀ ଆଜି ଓଡ଼ିଶା ଗସ୍ତରେ ଆସି ଅମ୍ଫନ ବାତ୍ୟା ଦ୍ୱାରା ପ୍ରଭାବିତ ଅଞ୍ଚଳ ଆକାଶମାର୍ଗରୁ ଅନୁଧ୍ୟାନ କରିଛନ୍ତି । ତାଙ୍କ ସହିତ କେନ୍ଦ୍ର ମନ୍ତ୍ରୀ ଧର୍ମେନ୍ଦ୍ର ପ୍ରଧାନ ଓ ପ୍ରତାପ ଚନ୍ଦ୍ର ଷଡ଼ଙ୍ଗୀ ଉପସ୍ଥିତ ଥିଲେ । ଓଡ଼ିଶାର ରାଜ୍ୟପାଳ ପ୍ରଫେସର ଗଣେଶୀ ଲାଲ ଏବଂ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ସହିତ ପ୍ରଧାନମନ୍ତ୍ରୀ ବାତ୍ୟା ଦ୍ୱାରା କ୍ଷତିଗ୍ରସ୍ତ ହୋଇଥିବା ଭଦ୍ରକ ଓ ବାଲେଶ୍ୱର ଜିଲ୍ଲାର ବିଭିନ୍ନ ଅଞ୍ଚଳକୁ ଆକାଶମାର୍ଗରୁ ନିରୀକ୍ଷଣ କରିଥିଲେ ।
ଆକାଶମାର୍ଗରୁ ଅନୁଧ୍ୟାନ କରିବା ପରେ ସ୍ଥିତି ସମୀକ୍ଷା ଲାଗି ପ୍ରଧାନମନ୍ତ୍ରୀ ଭୁବନେଶ୍ୱରରେ ଅନୁଷ୍ଠିତ ବୈଠକରେ ଅଧ୍ୟକ୍ଷତା କରିଥିଲେ । ଏହି ବୈଠକରେ ରାଜ୍ୟ ଓ କେନ୍ଦ୍ର ସରକାରଙ୍କ ବରିଷ୍ଠ ଅଧିକାରୀମାନେ ଉପସ୍ଥିତ ଥିଲେ । ଏହି ଅବସରରେ ସେ ଓଡ଼ିଶା ପାଇଁ 500 କୋଟି ଟଙ୍କାର ସହାୟତା ରାଶି ଘୋଷଣା କରିଥିଲେ । ଏହାଛଡ଼ା ଏକ ଆନ୍ତଃମନ୍ତ୍ରଣାଳୟ କେନ୍ଦ୍ରୀୟ ଟିମ କ୍ଷୟକ୍ଷତିକୁ ଆକଳନ କରିବାକୁ ଓଡ଼ିଶା ଆସିବ ବୋଲି ପ୍ରଧାନମନ୍ତ୍ରୀ କହିଥିଲେ ।
ଏହି ସଙ୍କଟମୟ ସମୟରେ କେନ୍ଦ୍ର ସରକାର ରାଜ୍ୟ ସରକାରଙ୍କ ସହିତ କାନ୍ଧ ସହ କାନ୍ଧ ମିଳାଇ ଚାଲିବେ ବୋଲି ପ୍ରଧାନମନ୍ତ୍ରୀ ଆଶ୍ୱାସନା ଦେଇଥିଲେ । ସେ ବାତ୍ୟା ଦ୍ୱାରା ପ୍ରଭାବିତ ହୋଇଥିବା ଭିତିଭୂମିର ପୁନରୁଦ୍ଧାର ଏବଂ ପୁନଃନିର୍ମାଣ ପାଇଁ ସମସ୍ତ ପ୍ରକାର ସହାୟତା ଯୋଗାଇ ଦିଆଯିବ ବୋଲି ମଧ୍ୟ ପ୍ରତିଶ୍ରୁତି ଦେଇଥିଲେ ।
ଓଡ଼ିଶାର ଜନସାଧାରଣଙ୍କୁ ସମର୍ଥନ ବ୍ୟକ୍ତ କରିବା ସହିତ ବାତ୍ୟାରେ ହୋଇଥିବା ଜୀବନହାନିକୁ ନେଇ ଦୁଃଖପ୍ରକାଶ କରିଥିଲେ । ଏଥିସହିତ ସେ ମୃତକଙ୍କ ପରିବାରବର୍ଗଙ୍କୁ 2 ଲକ୍ଷ ଟଙ୍କା ଓ ଗୁରୁତର ଆହତଙ୍କ ପାଇଁ 50 ହଜାର ଟଙ୍କାର ସହାୟତା ରାଶି ଘୋଷଣା କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶିଷ୍ଟ ଷ୍ଟକ ନିବେଶକ ରାକେଶ ଝୁନଝୁନୱାଲାଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଶିଷ୍ଟ ଷ୍ଟକ ନିବେଶକ ରାକେଶ ଝୁନଝୁନୱାଲାଙ୍କ ବିୟୋଗରେ ଗଭୀର ଶୋକ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ରାକେଶ ଝୁନଝୁନୱାଲା ଅଜେୟ ଥିଲେ । ଆର୍ଥିକ ଜଗତ ପ୍ରତି ପ୍ରାଣୋଚ୍ଛଳ, ପ୍ରତ୍ୟୁତ୍ପନ୍ନମତି ଓ ଅର୍ନ୍ତଦୃଷ୍ଟିସମ୍ପନ୍ନ ରାକେଶଙ୍କ ଅବଦାନ ବେଶ ଅତୁଳନୀୟ ଥିଲା । ଭାରତର ପ୍ରଗତି ପାଇଁ ସେ ବେଶ ଅନୁରାଗୀ ଥିଲେ । ତାଙ୍କ ବିୟୋଗ ଖୁବ ଦୁଃଖଦ । ତାଙ୍କ ପରିବାର ଓ ପ୍ରଶଂସକମାନଙ୍କୁ ସମବେଦନା ଜଣାଉଛି । ଓମ ଶାନ୍ତି ।”
SR
(
କୋଇଲା ମନ୍ତ୍ରଣାଳୟ
କୋଲ ଇଣ୍ଡିଆ ଲିମିଟେଡର ଏମସିଏଲ ଠାରେ ଇନୋଭେଟିଭ ରିମୋଟ୍ଲି ପାଇଲଟେଡ ଏୟାରକ୍ରାଫ୍ଟ ସିଷ୍ଟମ  ବ୍ୟବସ୍ଥା ଉଦଘାଟିତ
ଏହି ପ୍ରୟାସ ଇଣ୍ଟରନେଟ ଜରିଆରେ ରିଅଲ-ଟାଇମ ଭିଡିଓ ପର୍ଯ୍ୟନ୍ତ ପହଞ୍ଚିବାରେ ସକ୍ଷମ କରିବ ଏବଂ ଖଣିରେ ଡ୍ରୋନର ସମ୍ଭାବ୍ୟ ଉପଯୋଗ ପାଇଁ ମାର୍ଗ ପ୍ରଶସ୍ତ କରିବ
ପ୍ରଥମ ମାଇଲ ସଂଯୋଗ ପ୍ରକଳ୍ପ - ଲଜକୁରା ସାଇଲୋ ପାଇଁ ଶିଳାନ୍ୟାସ; ଏହାଦ୍ବାରା ମହାନଦୀ କୋଲ ଫିଲ୍ଡସ ଲିମିଟେଡ ରେ ୧୫ ମିଲିୟନ ଟନ ପ୍ରେରଣ କ୍ଷମତା ବୃଦ୍ଧି ପାଇବ
ପ୍ରଥମ ଥର ପାଇଁ କୋଇଲା ମନ୍ତ୍ରଣାଳୟ ଅଧୀନ କୋଲ ଇଣ୍ଡିଆ ଲିମିଟେଡ ରେ ଇନୋଭେଟିଭ୍ ରିମୋଟ୍ଲି ପାଇଲଟେଡ ଏୟାରକ୍ରାଫ୍ଟ ସିଷ୍ଟମ  ବ୍ୟବସ୍ଥା କାର୍ଯ୍ୟକାରୀ ହୋଇଛି। ମହାନଦୀ କୋଲ ଫିଲ୍ଡସ ଲିମିଟେଡ ରେ ଏହି ବ୍ୟବସ୍ଥାକୁ ଗତକାଲି ଉଦଘାଟନ କରାଯାଇଛି।
ଏହାକୁ ଏମସିଏଲର ଇନୋଭେସନ ସେଲ ଏବଂ ବିଜ୍ଞାନ ଓ ପ୍ରଯୁକ୍ତି ବିଦ୍ୟା ବିଭାଗ ଦ୍ବାରା ଡିଜାଇନ କରାଯାଇଛି। ରିମୋଟ ମନିଟରିଂ ପାଇଁ “ବିହଙ୍ଗମ” ନାମରେ ଏକ ପୋର୍ଟାଲ ପ୍ରସ୍ତୁତ କରାଯାଇଛି। ମୁମ୍ବାଇସ୍ଥିତ ଡ୍ରୋନ ନିର୍ମାଣ, ରୋବୋଟିକ୍ସ ଏବଂ ଅଟୋମେସନ ଷ୍ଟାର୍ଟଅପ ପକ୍ଷରୁ ଏହାକୁ ପ୍ରସ୍ତୁତ କରାଯାଇଛି।
ସମ୍ପୂର୍ଣ୍ଣ ଅତ୍ୟାଧୁନିକ ଏହି ପ୍ରୟାସ ଦ୍ବାରା କମ୍ପାନୀ ଇଣ୍ଟରନେଟ ମାଧ୍ୟମରେ ରିୟଲ-ଟାଇମ ଭିଡିଓ ପର୍ଯ୍ୟନ୍ତ ପହଞ୍ଚିବାରେ ସକ୍ଷମ ହୋଇପାରିବ। ସେହିପରି ଖଣିରେ ଡ୍ରୋନ ଏବଂ ଅନ୍ୟ ଆନୁସଙ୍ଗିକ ଉପକରଣର ସମ୍ଭାବ୍ୟ ଉପଯୋଗ ପାଇଁ ଏହା ମାର୍ଗ ପ୍ରଶସ୍ତ କରିବ।
କୋଲ ଇଣ୍ଡିଆ ଲିମିଟେଡର ଅଧ୍ୟକ୍ଷ ଶ୍ରୀ ପ୍ରମୋଦ ଅଗ୍ରଓ୍ବାଲ ୨୮୫.୦୫ କୋଟି ଟଙ୍କାର ପ୍ରଥମ ମାଇଲ ସଂଯୋଗ  ପ୍ରକଳ୍ପ-ଲକଜୁରା ସାଇଲୋର ଶିଳାନ୍ୟାସ କରିଛନ୍ତି। ଏହାଦ୍ବାରା ମହାନଦୀ କୋଲ ଫିଲ୍ଡସ ଲିମିଟେଡ ର ବାର୍ଷିକ କୋଇଲା ପ୍ରେରଣ କ୍ଷମତା ୧୫ ମିଲିୟନ ଟନ ପର୍ଯ୍ୟନ୍ତ ବୃଦ୍ଧି ପାଇବ। କୋଲ ଇଣ୍ଡିଆ ଅଧ୍ୟକ୍ଷ ମଧ୍ୟ ସମଲେଶ୍ବରୀ ଓଏସପିରେ ଚାରିଟି ଶହେ ଟନ ଡମ୍ପର ଏବଂ ଗୋଟିଏ ମୋବାଇଲ ଜଳ ସିଞ୍ଚନ ସେବାର ଶୁଭାରମ୍ଭ କରିଥିଲେ।
ଦୀର୍ଘସ୍ଥାୟୀ ଖନନ ଲକ୍ଷ୍ୟକୁ ଆଗକୁ ବଢ଼ାଇ, ଏମସିଏଲ ମୋଟ ୩,୬୦୦ କୋଟି ଟଙ୍କାର ପୁଞ୍ଜିଗତ ବ୍ୟୟ ଜରିଆରେ ପ୍ରଦୂଷଣମୁକ୍ତ ଅତ୍ୟାଧୁନିକ ରେକ ଲୋଡିଂ ସିଷ୍ଟମ ପ୍ରଦାନ କରିବା ଲାଗି ନଅଟି ଏମଏମସି ପ୍ରକଳ୍ପ କାର୍ଯ୍ୟକାରୀ କରିଛି। ଏହାଦ୍ବାରା ବାର୍ଷିକ ୧୨୬ ମିଲିୟନ ଟନ ପ୍ରେରଣ କ୍ଷମତା ବୃଦ୍ଧି ପାଇବ, ଏହା ୨୦୨୪ ସୁଦ୍ଧା ଶେଷ ହେବ ବୋଲି ଆଶା କରାଯାଉଛି।
ଏମସିଏଲ ୧୯୯୯ରେ ପରିବେଶ ଅନୁକୂଳ ଭୂତଳ ଖଣିଜ ପ୍ରଯୁକ୍ତି ପ୍ରଚଳନ କରିବାରେ ପ୍ରଥମ କୋଇଲା କମ୍ପାନୀ ଥିଲା। ୬୬ ସରଫେସ ମାଇନର୍ସମାନଙ୍କୁ ନେଇ ସବୁଠୁ ବଡ଼ କୋଇଲା କମ୍ପାନୀ ଭାବେ ଏମସିଏଲ ମୋଟ କୋଇଲା ଉତ୍ପାଦନରେ ୯୫ ପ୍ରତିଶତ ଯୋଗଦାନ ଦେଇଥାଏ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଚତୁର୍ଦ୍ଦଶ ବ୍ରିକସ ଶିଖର ସମ୍ମିଳନୀରେ ଯୋଗଦେଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୦୨୨ ଜୁନ ୨୩-୨୪ରେ ଚୀନର ରାଷ୍ଟ୍ରପତି ସି ଜିନପିଙ୍ଗଙ୍କ ଅଧ୍ୟକ୍ଷତାରେ ଆୟୋଜିତ ଚତୁର୍ଦ୍ଦଶ ବ୍ରିକସ ଶିଖର ସମ୍ମିଳନୀରେ ଭର୍ଚୁଆଲ ମାଧ୍ୟମରେ ଭାରତ ଯୋଗଦାନର ନେତୃତ୍ୱ ନେଇଥିଲେ । ବ୍ରାଜିଲ ରାଷ୍ଟ୍ରପତି ଜାୟର ବୋଲସୋନାରୋ, ରୁଷ ରାଷ୍ଟ୍ରପତି ଭ୍ଲାଦିମିର ପୁଟିନ ଏବଂ ଦକ୍ଷିଣ ଆଫ୍ରିକା ରାଷ୍ଟ୍ରପତି ସିରିଲ ରାମାଫୋସା ମଧ୍ୟ ଜୁନ ୨୩ ଶିଖର ସମ୍ମିଳନୀରେ ଯୋଗଦେଇଥିଲେ । ଶିଖର ସମ୍ମିଳନୀର ଅଣ-ବ୍ରିକସ କ୍ଷେତ୍ରର ବୈଶ୍ୱିକ ବିକାଶ ଉପରେ ଉଚ୍ଚସ୍ତରୀୟ କଥାବାର୍ତ୍ତା ଜୁନ ୨୪ରେ ଅନୁଷ୍ଠିତ ହୋଇଥିଲା ।
ଜୁନ ୨୩ରେ ନେତାମାନେ ଆତଙ୍କବାଦ, ବାଣିଜ୍ୟ, ସ୍ୱାସ୍ଥ୍ୟ, ପାରମ୍ପରିକ ଚିକିତ୍ସା, ପରିବେଶ, ବିଜ୍ଞାନ, ପ୍ରଯୁକ୍ତି ଓ ଅଭିନବକରଣ, କୃଷି, ବୈଷୟିକ ଓ ଧନ୍ଦାମୂଳକ ଶିକ୍ଷା ଏବଂ ତାଲିମ କ୍ଷେତ୍ର ଓ ବୈଶ୍ୱିକ ସନ୍ଦର୍ଭର ପ୍ରମୁଖ ପ୍ରସଙ୍ଗ ସମେତ ବହୁପାକ୍ଷିକ ବ୍ୟବସ୍ଥାରେ ସଂସ୍କାର, କୋଭିଡ-୧ ମହାମାରୀ, ବିଶ୍ୱ ଆର୍ଥିକ ସୁଧାର ଆଦି ବିଷୟ ଉପରେ ବିଚାରବିମର୍ଶ କରିଥିଲେ । ପ୍ରଧାନମନ୍ତ୍ରୀ ବି୍ରକସ ପରିଚିତିକୁ ସୁଦୃଢ଼ କରିବା ଏବଂ ବ୍ରିକସ ଦସ୍ତାବିଜ, ବ୍ରିକସ ରେଳପଥ ଗବେଷଣା ନେଟୱର୍କ ନିମନ୍ତେ ଅନଲାଇନ ଡାଟାବେସର ସ୍ଥାପନା ଏବଂ ଏମଏସଏମଇ ମଧ୍ୟରେ ସହଯୋଗକୁ ମଜଭୁତ କରିବା ଲାଗି ପ୍ରସ୍ତାବ ଦେଇଥିଲେ । ଭାରତ ବ୍ରିକସ ଦେଶଗୁଡ଼ିକର ଷ୍ଟାର୍ଟଅପ ମଧ୍ୟରେ ସମ୍ବନ୍ଧ ସୁଦୃଢ଼ ଲାଗି ଚଳିତବର୍ଷ ବ୍ରିକସ ଷ୍ଟାର୍ଟଅପ କାର୍ଯ୍ୟକ୍ରମ ଆୟୋଜନ କରିବ । ପ୍ରଧାନମନ୍ତ୍ରୀ ଆହୁରି ମଧ୍ୟ କହିଛନ୍ତି ଯେ ବ୍ରିକସ ସଦସ୍ୟ ଭାବେ ଆମେ ପରସ୍ପରର ସୁରକ୍ଷା ସଂକ୍ରାନ୍ତ ସମସ୍ୟାଗୁଡ଼ିକୁ ବୁଝିବା ଆବଶ୍ୟକ ଏବଂ ଆତଙ୍କବାଦୀଙ୍କୁ ଚିହ୍ନଟ କରିବାରେ ଆପୋସ ସମର୍ଥନ ପ୍ରଦାନ କରିବା ଉଚିତ ଓ ଏହି ସମ୍ବେଦନଶୀଳ ପ୍ରସଙ୍ଗର ରାଜନୀତିକରଣ ହେବା ଉଚିତ ନୁହେଁ । ଶିଖର ସମ୍ମିଳନୀର ସମାପନ ଅବସରରେ ବ୍ରିକସ ନେତାମାନେ ‘ବେଜିଂ ଘୋଷଣା’କୁ ଆପଣାଇଥିଲେ ।
ଜୁନ ୨୪ରେ, ପ୍ରଧାନମନ୍ତ୍ରୀ ଆଫ୍ରିକା, ମଧ୍ୟ ଏସିଆ, ଦକ୍ଷିଣ ପୂର୍ବ ଏସିଆ ଏବଂ ପ୍ରଶାନ୍ତ ମହାସାଗରରୁ କ୍ୟାରିବିୟାନ ପର୍ଯ୍ୟନ୍ତ ଆଦି ସହ ଭାରତର ବିକାଶ ଭାଗୀଦାରିତା ଓ ଏକ ମୁକ୍ତ, ଉନ୍ମୁକ୍ତ, ଅନ୍ତର୍ଭୁକ୍ତି ଏବଂ ନିୟମ-ଆଧାରିତ ସମୁଦ୍ର କ୍ଷେତ୍ର ଉପରେ ଭାରତର ଧ୍ୟାନ, ଭାରତ ମହାସାଗରଠାରୁ ଆରମ୍ଭକରି ପ୍ରଶାନ୍ତ ମହାସାଗର କ୍ଷେତ୍ର ପର୍ଯ୍ୟନ୍ତ ସମସ୍ତ ଦେଶର ସାର୍ବଭୌମତ୍ୱ ତଥା କ୍ଷେତ୍ରୀୟ ଅଖଣ୍ଡତାର ସମ୍ମାନ ଓ ଏସିଆର ବଡ଼ ଅଂଶ ଭାବେ ବହୁପାକ୍ଷିକ ବ୍ୟବସ୍ଥାରେ ସଂସ୍କାର ଓ ବୈଶ୍ୱିକ ନିଷ୍ପତ୍ତି ଗ୍ରହଣରେ ସମଗ୍ର ଆଫି୍ରକା ଓ ଲାଟିନ ଆମେରିକାର ସ୍ୱର ନ ଥିବା ବାବଦରେ ମଧ୍ୟ ଉଲ୍ଲେଖ କରିଥିଲେ । ପ୍ରଧାନମନ୍ତ୍ରୀ ସର୍କୁଲାର ଅର୍ଥ ବ୍ୟବସ୍ଥାର ଗୁରୁତ୍ୱ ଉପରେ ମଧ୍ୟ ଜୋର ଦେଇଥିଲେ ଏବଂ ପ୍ରତିଭାଗୀ ଦେଶଗୁଡ଼ିକର ନାଗରିକଙ୍କୁ ପରିବେଶ ପାଇଁ ଜୀବନଶୈଳୀ  ଅଭିଯାନରେ ସାମିଲ ହେବା ଲାଗି ଆହ୍ୱାନ ଦେଇଥିଲେ । ଅଂଶଗ୍ରହଣକାରୀ ଅତିଥି ଦେଶଗୁଡ଼ିକ ମଧ୍ୟରେ ଆଲଜେରିଆ, ଆର୍ଜେଣ୍ଟିନା, କାମ୍ବୋଡିଆ, ଇଜିପ୍ଟ, ଇଥିଓପିଆ, ଫିଜି, ଇଣ୍ଡୋନେସିଆ, ଇରାନ, କାଜାଖସ୍ତାନ, ମାଲେସିଆ, ସେନେଗଲ, ଥାଇଲାଣ୍ଡ ଏବଂ ଉଜବେକିସ୍ତାନ ସାମିଲ ଥିଲେ ।
ଏହା ପୂର୍ବରୁ, ଜୁନ ୨୨ରେ ବି୍ରକସ ବିଜନେସ ଫୋରମର ଉଦଘାଟନ ସମାରୋହରେ ଦେଇଥିବା ନିଜର ମୁଖ୍ୟ ସମ୍ଭାଷଣରେ ପ୍ରଧାନମନ୍ତ୍ରୀ ବି୍ରକସ ବ୍ୟବସାୟ ପରିଷଦ ଓ ବି୍ରକସ ମହିଳା ବ୍ୟବସାୟ ସଂଗଠନର ପ୍ରଶଂସା କରିଥିଲେ, ଯେଉଁମାନେ କି କୋଭିଡ-୧୯ ମହାମାରୀ ସତ୍ତ୍ୱେ ନିଜ କାର୍ଯ୍ୟ ଜାରି ରଖିଥିଲେ । ପ୍ରଧାନମନ୍ତ୍ରୀ ବ୍ରିକସ ବ୍ୟବସାୟ ସମୁଦାୟଙ୍କୁ ସାମାଜିକ ତଥା ଆର୍ଥିକ ଆହ୍ୱାନ, ଷ୍ଟାର୍ଟଅପ ଓ ଏମଏସଏମଇ ନିମନ୍ତେ ପ୍ରଯୁକ୍ତି ଆଧାରିତ ସମାଧାନ କ୍ଷେତ୍ରରେ ଆହୁରି ସହଯୋଗ କରିବା ଲାଗି ପରାମର୍ଶ ଦେଇଥିଲେ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କିମ୍ବଦନ୍ତୀ ଗାୟିକା ଲତା ମଙ୍ଗେଶକରଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଶୋକ ପ୍ରକାଶ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କିମ୍ବଦନ୍ତୀ ଗାୟିକା ଲତା ମଙ୍ଗେଶକରଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି । ପ୍ରଧାନମନ୍ତ୍ରୀ ତାଙ୍କ ପରିବାର ସହିତ କଥା ହେବା ସହ ସମବେଦନା ଜଣାଇଛନ୍ତି । ସେ ଏହା ମଧ୍ୟ କହିଛନ୍ତି ଯେ ଆଗାମୀ ପୀଢିମାନେ ତାଙ୍କୁ ଭାରତୀୟ ସଂସ୍କୃତିର ଏକ କିମ୍ବଦନ୍ତୀ ଭାବରେ ମନେ ରଖିବେ, ଯାହାଙ୍କ ସୁମଧୁର ସ୍ୱର ଲୋକମାନଙ୍କୁ ଅଭିଭୂତ କରିବାର ଏକ ଅପୂର୍ବ ଦକ୍ଷତା ରଖିଥିଲା ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ମୋ ନିକଟରେ ଶବ୍ଦ ନାହିଁ । ଦୟାଳୁ ତଥା ଯତ୍ନଶୀଳ ଲତା ଦିଦି ଆମକୁ ଛାଡି ଚାଲିଯାଇଛନ୍ତି । ସେ ଆମ ଦେଶରେ ଏକ ଶୂନ୍ୟସ୍ଥାନ ଛାଡିଛନ୍ତି ଯାହା ପୂରଣ ହୋଇପାରିବ ନାହିଁ । ଆଗାମୀ ପୀଢି ତାଙ୍କୁ ଭାରତୀୟ ସଂସ୍କୃତିର ଏକ କିମ୍ବଦନ୍ତୀ ଭାବରେ ମନେ ରଖିବେ, ଯାହାଙ୍କ ସୁମଧୁର ସ୍ୱର ଲୋକଙ୍କୁ ଅଭିଭୂତ କରିବାର ଏକ ଅଦ୍ୱିତୀୟ ଦକ୍ଷତା ରଖିଥିଲା ।
“ଲତା ଦିଦି”ଙ୍କ ଗୀତ ବିଭିନ୍ନ ପ୍ରକାରର ଭାବନା ଆଣିଥିଲା । ସେ ଦଶନ୍ଧି ଦଶନ୍ଧି ଧରି ଭାରତୀୟ ଚଳଚ୍ଚିତ୍ର ଜଗତର ପରିବର୍ତ୍ତନକୁ ଅତି ନିକଟରୁ ଦେଖିଥିଲେ । ଚଳଚ୍ଚିତ୍ର ବ୍ୟତୀତ ସେ ସର୍ବଦା ଭାରତର ଅଭିବୃଦ୍ଧି ପ୍ରତି ଆଗ୍ରହୀ ଥିଲେ । ସେ ସର୍ବଦା ଏକ ଶକ୍ତିଶାଳୀ ତଥା ବିକଶିତ ଭାରତ ଦେଖିବାକୁ ଚାହୁଁଥିଲେ ।”
“ମୁଁ ଏହାକୁ ମୋର ସୌଭାଗ୍ୟ ବୋଲି ମନେ କରେ ଯେ ମୁଁ ସର୍ବଦା ଲତା ଦିଦିଙ୍କ ଠାରୁ ଅପାର ସ୍ନେହ ପାଇଛି । ତାଙ୍କ ସହ ମୋର କଥାବାର୍ତ୍ତା ସ୍ମରଣୀୟ ହୋଇ ରହିବ । ଲତା ଦିଦିଙ୍କ ଦେହାନ୍ତରେ ମୁଁ ଭାରତବାସୀଙ୍କ ସହ ଅତ୍ୟନ୍ତ ଦୁଃଖିତ । ତାଙ୍କ ପରିବାର ସହିତ କଥା ହେବା ସହ ସମବେଦନା ଜଣାଇଛି । ଓମ୍ ଶାନ୍ତି ।”
HS
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ବ୍ରିଟେନରେ ଦେଖାଦେଇଥିବା ସାର୍ସ-କୋଭ-2 ଭୂତାଣୁର ନୂଆ ଭାରିଆଣ୍ଟ 20 ଜଣଙ୍କ ଠାରେ ଚିହ୍ନଟ
ବିଗତ 33 ଦିନ ହେଲା ଦୈନିକ ଆରୋଗ୍ୟ ମାମଲା ନୂଆ ଆକ୍ରାନ୍ତ ମାମଲାଠାରୁ ଅଧିକ ହେବା ଦ୍ୱାରା ସକ୍ରିୟ ମାମଲା ସଂଖ୍ୟା ପୁଣି ଖସିଲା
ଭାରତରେ ପ୍ରତି 10 ଲକ୍ଷ ଲୋକରେ ଆକ୍ରାନ୍ତ ଓ ମୃତ୍ୟୁ ମାମଲା ବିଶ୍ୱରେ ସର୍ବନିମ୍ନ
ବ୍ରିଟେନରେ ଦେଖାଦେଇଥିବା ସାର୍ସ-କୋଭ-2 ଭୂତାଣୁର ନୂଆ ଭାରିଆଣ୍ଟ ଭାରତରେ ମୋଟ 20 ଜଣଙ୍କ ଠାରେ ଚିହ୍ନଟ ହୋଇଛି । ଏମାନଙ୍କ ମଧ୍ୟରେ ପୂର୍ବରୁ ଚିହ୍ନଟ ହୋଇଥିବା 6 ଜଣ  ସାମିଲ ଅଛନ୍ତି । 10 ଲାବୋରେଟୋରିରେ 107 ନମୁନା ପରୀକ୍ଷା କରାଯାଇଛି ଏବଂ ତାହା ନିମ୍ନ ସାରଣୀରେ ପ୍ରଦାନ କରାଗଲା ।
ଭାରତ ସରକାର ଜିନୋମ ସିକ୍ୱେନ୍ସିଙ୍ଗ ପାଇଁ 10ଟି ଲାବ କୁ ନେଇ ଆଇଏନଏସଏସିଓଜି  ଗଠନ କରିଛନ୍ତି । ପରିସ୍ଥିତି ଉପରେ ଯତ୍ନ ସହକାରେ ନଜର ରଖାଯାଇଛି ଏବଂ ଯାଞ୍ଚ ବ୍ୟବସ୍ଥା, କଣ୍ଟେନମେଣ୍ଟ, ଟେଷ୍ଟିଙ୍ଗକୁ ତ୍ୱରାନ୍ୱିତ କରିବା ସହ ଆଇଏନଏସଏସିଓଜି ଲାବଗୁଡ଼ିକୁ ନମୁନା ପଠାଇବା ପାଇଁ ନିୟମିତ ଭାବେ ପରାମର୍ଶ ଦିଆଯାଉଛି ।
ଅନ୍ୟପକ୍ଷରେ ବିଗତ 33 ଦିନ ହେଲା ଦୈନିକ ଆରୋଗ୍ୟ ମାମଲା ଲଗାତର ଭାବେ ନୂଆ ଆକ୍ରାନ୍ତ ମାମଲାଠାରୁ ଅଧିକ ହେବାରେ ଲାଗିଛି । ଗତ 24 ଘଣ୍ଟା ମଧ୍ୟରେ ଦେଶରେ 20,549 ଲୋକ କୋଭିଡ ପଜିଟିଭ ଚିହ୍ନଟ ହୋଇଛନ୍ତି । ସମାନ ଅବଧିରେ 26,572 ରୋଗୀ କରୋନାରୁ ସୁସ୍ଥ ହୋଇଛନ୍ତି । ଏହାଦ୍ୱାରା ଦେଶରେ କରୋନା ସକ୍ରିୟ ମାମଲା ପୁଣି ହ୍ରାସ ପାଇଛି ।
ଆଜିକା ଦିନରେ ଭାରତରେ କରୋନାରୁ ଆରୋଗ୍ୟ ଲାଭ କରିଥିବା ମୋଟ ଲୋକ ସଂଖ୍ୟା 98,34,141 ରେ ପହଞ୍ଚିଛି । ବିଶ୍ୱରେ ଏହା ସର୍ବାଧିକ । ଦେଶରେ କରୋନା ଆରୋଗ୍ୟ ହାର ପାଖାପାଖି 96% ରେ ପହଞ୍ଚିଛି । ଆରୋଗ୍ୟ ଏବଂ ସକ୍ରିୟ ମାମଲା ମଧ୍ୟରେ ବ୍ୟବଧାନ କ୍ରମାଗତ ଭାବେ ବଢ଼ିବାରେ ଲାଗିଛି । ଏବେ ଏହି ବ୍ୟବଧାନ 95,71,869 କୁ ବୃଦ୍ଧି ପାଇଛି ।
ଭାରତର ମୋଟ ସକ୍ରିୟ ମାମଲା 2,62,272 କୁ ଖସିଆସିଛି, ଯାହା ମୋଟ ପଜିଟିଭ ମାମଲାର ମାତ୍ର 2.56% । ନୂଆ ଆରୋଗ୍ୟ ମାମଲା ଦ୍ୱାରା ଦେଶରେ ମୋଟ ସକ୍ରିୟ ମାମଲା ସଂଖ୍ୟା 6309 ହ୍ରାସ ପାଇଛି ।
ବିଶ୍ୱ ସୂଚକାଙ୍କ ସହ ଯଦି ତୁଳନା କରାଯାଏ, ଭାରତର 10 ଲକ୍ଷ ଲୋକରେ ଆକ୍ରାନ୍ତ ମାମଲା ବିଶ୍ୱରେ ସର୍ବନିମ୍ନ  ରହିଛି । ରୁଷ, ଇଟାଲୀ, ବ୍ରିଟେନ, ବ୍ରାଜିଲ, ଫ୍ରାନ୍ସ ଓ ଆମେରିକା ଭଳି ରାଷ୍ଟ୍ରରେ 10 ଲକ୍ଷ ଲୋକରେ ଆକ୍ରାନ୍ତ ମାମଲା ବେଶ ଅଧିକ ରହିଛି ।
ଭାରତରେ ଗତ 24 ଘଣ୍ଟାରେ ଆରୋଗ୍ୟ ଲାଭ କରିଥିବା ମୋଟ ମାମଲା ମଧ୍ୟରୁ ୧୦ ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ 78.44% ଚିହ୍ନଟ କରାଯାଇଛି ।
ମହାରାଷ୍ଟ୍ରରେ ଗୋଟିଏ ଦିନରେ ସର୍ବାଧିକ 5572 ଆକ୍ରାନ୍ତ ଲୋକ ଆରୋଗ୍ୟ ଲାଭ କରିଛନ୍ତି । କେରଳରେ 5029 ସୁସ୍ଥ ହୋଇଥିବା ବେଳେ ଛତିଶଗଡ଼ରେ 1607 ଜଣ ଆରୋଗ୍ୟ ଲାଭ କରିଛନ୍ତି ।
ନୂଆ ଆକ୍ରାନ୍ତ ମାମଲାରୁ 79.24 % 10 ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ ଚିହ୍ନଟ କରାଯାଇଛି ।
କେରଳରେ ଗତ 24 ଘଣ୍ଟାରେ ସର୍ବାଧିକ 5887 ନୂଆ ମାମଲା ସାମ୍ନାକୁ ଆସିଛି । ଏହା ପଛକୁ ଥିବା ମହାରାଷ୍ଟ୍ରରେ 3018 ନୂଆ ମାମଲା ଦେଖିବାକୁ ମିଳିଛି । ପଶ୍ଚିମବଙ୍ଗରେ 1244 ନୂଆ ମାମଲା ଚିହ୍ନଟ କରାଯାଇଛି ।
ଗତ 24 ଘଣ୍ଟାରେ 286 କରୋନା ଆକ୍ରାନ୍ତଙ୍କ ମୃତ୍ୟୁ ଘଟିଛି ।
ନୂଆ ମୃତ୍ୟୁରେ 79.37% 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ଚିହ୍ନଟ କରାଯାଇଛି । ମହାରାଷ୍ଟ୍ରରେ ସର୍ବାଧିକ 68 ଜଣ ରୋଗୀ ପ୍ରାଣ ହରାଇଥିବା ବେଳେ ପଶ୍ଚିମବଙ୍ଗରେ ୩୦ ଓ ଦିଲ୍ଲୀରେ 28 ଜଣଙ୍କ ମୃତ୍ୟୁ ଘଟିଛି ।
ଭାରତରେ କରୋନା ମୃତ୍ୟୁ ଏବେ ୩୦୦ ତଳେ ରହିଆସୁଛି । ଟେଷ୍ଟିଙ୍ଗ ଉପରେ ଅଧିକ ଗୁରୁତ୍ୱ ଦିଆଯିବା ଦ୍ୱାରା ଠିକଣା ସମୟରେ ପଜିଟିଭ ମାମଲା ଚିହ୍ନଟ କରାଯାଇ ପାରୁଛି । ଏହାଦ୍ୱାରା ଠିକ ସମୟରେ ରୋଗୀଙ୍କୁ ପୃଥକ କରାଯିବା ସହ ହସ୍ପିଟାଲରେ ଚିକିତ୍ସା ସେବା ଯୋଗାଇ ଦିଆଯାଇ ପାରୁଛି । ସେତିକି ନୁହେଁ, ସ୍ୱଳ୍ପ ଲକ୍ଷଣ ଥିବା କରୋନା ଆକ୍ରାନ୍ତଙ୍କ ଉପରେ ନିୟମିତ ଭାବେ ନଜର ରଖାଯାଉଛି । ମାନକ ଚିକିତ୍ସା ପ୍ରୋଟୋକଲ ପାଳନ କରାଯାଉଛି । ଏହିସବୁ କାରଣରୁ ଦୈନିକ ମୃତ୍ୟୁ ସଂଖ୍ୟା 300 ତଳେ ରହୁଛି ।
ଭାରତରେ କରୋନା ମୃତ୍ୟୁ ନିରନ୍ତର ଭାବେ ହ୍ରାସ ପାଇବାରେ ଲାଗିଛି । ଭାରତରେ 10 ଲକ୍ଷ ଲୋକରେ ମୃତ୍ୟୁ ସଂଖ୍ୟା ବିଶ୍ୱରେ ସର୍ବନିମ୍ନ  ରହିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡଃ ରାଜେନ୍ଦ୍ର ପ୍ରସାଦଙ୍କ ଜୟନ୍ତୀ ଅବସରରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ଜୟନ୍ତୀ ଅବସରରେ ଭାରତର ପ୍ରଥମ ରାଷ୍ଟ୍ରପତି ଡଃ ରାଜେନ୍ଦ୍ର ପ୍ରସାଦଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ସ୍ୱାଧୀନ ଭାରତର ପ୍ରଥମ ରାଷ୍ଟ୍ରପତି ଓ ଅଦ୍ୱିତୀୟ ପ୍ରତିଭାସମ୍ପନ୍ନ ଭାରତରତ୍ନ ଡଃ ରାଜେନ୍ଦ୍ର ପ୍ରସାଦଙ୍କୁ ତାଙ୍କ ଜୟନ୍ତୀ ଅବସରରେ ଶତ ଶତ ପ୍ରଣାମ । ଦେଶର ସ୍ୱାଧୀନତା ସଂଗ୍ରାମରେ ସେ ଗୁରୁତ୍ୱପୂର୍ଣ୍ଣ ଯୋଗଦାନ କରିଥିଲେ । ରାଷ୍ଟ୍ରହିତ ପ୍ରତି ସମର୍ପିତ ତାଙ୍କ ଜୀବନ ଦେଶବାସୀଙ୍କ ପାଇଁ ସର୍ବଦା ପ୍ରେରଣା ସ୍ରୋତ ହୋଇ ରହିଥିବ ।”
SR
(
ସୂକ୍ଷ୍ମ, ଲଘୁ ଓ ମଧ୍ୟମ ଉଦ୍ୟୋଗ ମନ୍ତ୍ରଣାଳୟ
ସ୍ଥାନୀୟରୁ ବୈଶ୍ୱିକ : ଖୁବ୍ ଶୀଘ୍ର ଖଦି ମାସ୍କ ବଜାରରେ ହେବ ଉପଲବ୍ଧ
ଖୁବ୍ ଶୀଘ୍ର ବ୍ୟାପକ ମାତ୍ରାରେ ଲୋକପ୍ରିୟ ଖଦି ମାସ୍କ “ବୈଶ୍ୱିକ” ହେବାକୁ ଯାଉଛି । ଅର୍ଥାତ୍, ଏହା ବଜାରରେ ସର୍ବତ୍ର ଉପଲବ୍ଧ ହେବ । ଖଦି ଓ ଗ୍ରାମୋଦ୍ୟୋଗ ଶିଳ୍ପ କମିଶନ୍  ଏ ଖଦି ସୂତା ଓ ସିଲ୍କର ମୁହଁବନ୍ଧା ମାସ୍କ ବିଦେଶକୁ ରପ୍ତାନି କରିବାର ସମ୍ଭାବନା ସଂପର୍କରେ ଅନୁସନ୍ଧାନ କରିବ । ଅଣ ମେଡ଼ିକାଲ/ ଅଣ ସର୍ଜିକାଲ୍ ମାସ୍କ ଉପରୁ ବାଣିଜ୍ୟ ମନ୍ତ୍ରଣାଳୟ ପକ୍ଷରୁ କଟକଣା ଉଠିବା ପରେ କେଭିଆଇସି ଏଭଳି ଉପାୟ ଚିନ୍ତା କରୁଛି । ଏହି ପରିପ୍ରେକ୍ଷୀରେ ମେ’ 16 ତାରିଖ ଦିନ ବୈଦେଶିକ ବାଣିଜ୍ୟ ମହାନିର୍ଦ୍ଦେଶାଳୟ  ପକ୍ଷରୁ ଏକ ବିଜ୍ଞପ୍ତି ଜାରି କରାଯାଇଛି ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଦ୍ୱାରା “ଲୋକାଲ୍ ଟୁ ଗ୍ଲୋବାଲ୍” ପାଇଁ ତାଙ୍କର “ଆତ୍ମନିର୍ଭର ଭାରତ ଅଭିଯାନ” ଘୋଷଣା କରାଯିବାର ମାତ୍ର କେଇଦିନ ପରେ ଏଭଳି ପଦକ୍ଷେପ ନିଆଯାଇଛି । ବୈଶ୍ୱିକ ମହାମାରୀ କୋଭିଡ଼-19 ପରିପ୍ରେକ୍ଷୀରେ ଏବେ ବିଶ୍ୱ ବଜାରରେ ମୁହଁବନ୍ଧା ମାସ୍କର ବହୁଳ ଚାହିଦା ଥିବା ଦୃଷ୍ଟିରୁ କେଭିଆଇସି ଏବେ ଦୁଇପରସ୍ତଯୁକ୍ତ ଏବଂ ତିନିପରସ୍ତଯୁକ୍ତ କପଡ଼ା ତିଆରି ମାସ୍କ ପ୍ରସ୍ତୁତ କରୁଛି । ସିଲ୍କ କପଡ଼ାରେ ମଧ୍ୟ ଏଭଳି ମାସ୍କ ପ୍ରସ୍ତୁତ କରାଯାଇଛି । ଏହା ଉଭୟ ପୁରୁଷମାନଙ୍କ ପାଇଁ ଦୁଇଟି ରଙ୍ଗରେ ଏବଂ ମହିଳାମାନଙ୍କ ନିମନ୍ତେ ବିବିଧ ରଙ୍ଗଯୁକ୍ତ କପଡ଼ାରେ ଉପଲବ୍ଧ ।
କେଭିଆଇସି ଏଥି ନିମନ୍ତେ ପ୍ରାୟ 8 ଲକ୍ଷ ମାସ୍କ ପାଇଁ ଅର୍ଡ଼ର ପାଇସାରିଛି ଏବଂ ସେଥି ମଧ୍ୟରୁ ପ୍ରାୟ 6 ଲକ୍ଷ ମାସ୍କ ଲକଡାଉନ୍ ସମୟରେ ପ୍ରସ୍ତୁତ କରି ଯୋଗାଇ ସାରିଛି । କେଭିଆଇସି ଏଥିପାଇଁ ରାଷ୍ଟ୍ରପତି ଭବନ, ପ୍ରଧାନମନ୍ତ୍ରୀ କାର୍ଯ୍ୟାଳୟ, ବିଭିନ୍ନ କେନ୍ଦ୍ରୀୟ ମନ୍ତ୍ରଣାଳୟ, ଜମ୍ମୁ କଶ୍ମୀର ସରକାର ଓ ଅନ୍ୟମାନଙ୍କ ଠାରୁ ତଥା ଇ-ମେଲ୍ ମାଧ୍ୟମରେ ସାଧାରଣ ଜନତାଙ୍କ ଠାରୁ ଅର୍ଡ଼ର ପାଇଥିଲା । ବିକ୍ରୟ ବ୍ୟତୀତ, ପ୍ରାୟ 7.5 ଲକ୍ଷରୁ ଅଧିକ ଖଦି ମାସ୍କ ଦେଶବ୍ୟାପୀ ଖଦି ଅନୁଷ୍ଠାନମାନଙ୍କ ଦ୍ୱାରା ଜିଲ୍ଲା କର୍ତ୍ତୃପକ୍ଷଙ୍କୁ ମାଗଣାରେ ବଣ୍ଟନ କରାଯାଇଛି ।
କେଭିଆଇସି ଏବେ ଦୁବାଇ, ଆମେରିକା, ମରିସସ୍, ଅନେକ ୟୁରୋପୀୟ ରାଷ୍ଟ୍ର ଓ ମଧ୍ୟପ୍ରାଚ୍ୟର ରାଷ୍ଟ୍ରକୁ ମୁହଁବନ୍ଧା ଖଦି ମାସ୍କ ଯୋଗାଣ ସକାଶେ ଯୋଜନା କରିଛି । ଏହିସବୁ ରାଷ୍ଟ୍ରମାନଙ୍କରେ ଖଦିର ଯଥେଷ୍ଟ ଲୋକପ୍ରିୟତା ଓ ଚାହିଦା ରହିଛି । ଗତ କିଛି ବର୍ଷ ମଧ୍ୟରେ ଏହା ବହୁ ମାତ୍ରାରେ ବୃଦ୍ଧି ପାଇଛି । କେଭିଆଇସି ଏହିସବୁ ରାଷ୍ଟ୍ରରେ ଭାରତୀୟ ଦୂତାବାସ ମାଧ୍ୟମରେ ଖଦି ମାସ୍କ ବିକ୍ରୟ କରିବାର ମସୁଧା ରଖିଛି ।
ଏ ସଂପର୍କରେ କେଭିଆଇସିର ଅଧ୍ୟକ୍ଷ ଶ୍ରୀ ବିନୟ କୁମାର ସାକ୍ସେନା କହିଛନ୍ତି ଯେ ବିଦେଶକୁ ଖଦି ମାସ୍କ ରପ୍ତାନି କରିବା “ଲୋକାଲ୍ ଟୁ ଗ୍ଲୋବାଲ”ର ପ୍ରକୃଷ୍ଟ ଉଦାହରଣ ହେବ । “ଖଦି କପଡ଼ା ପ୍ରସ୍ତୁତ ସାମଗ୍ରୀର ଲୋକପ୍ରିୟତା ଏବଂ ଖଦି ଉତ୍ପାଦ ବିଗତ କିଛି ବର୍ଷ ମଧ୍ୟରେ, ବିଶେଷ କରି ପ୍ରଧାନମନ୍ତ୍ରୀଙ୍କ ଆହ୍ୱାନ ପରେ ପର୍ଯ୍ୟାପ୍ତ ମାତ୍ରାରେ ବୃଦ୍ଧି ପାଇଛି । ବିଦେଶକୁ ଖଦି ମାସ୍କ ରପ୍ତାନି କରାଗଲେ ଏହାର ଉତ୍ପାଦନ ବୃଦ୍ଧି ପାଇବ ଏବଂ ସର୍ବୋପରି ଏହା ଭାରତର କାରିଗରମାନଙ୍କ ପାଇଁ ବ୍ୟାପକ ମାତ୍ରାରେ କର୍ମସଂସ୍ଥାନର ସୁଯୋଗ ସୃଷ୍ଟି କରିବ । କରୋନା ମହାମାରୀରୁ ବର୍ତ୍ତିବା ପାଇଁ ମୁହଁବନ୍ଧା ମାସ୍କ ଏକ ଗୁରୁତ୍ୱପୂର୍ଣ୍ଣ ସାଧନ । ଏଭଳି ମାସ୍କକୁ ଦୁଇପରସ୍ତଯୁକ୍ତ ଭାବେ ଖଦି କପଡ଼ାରେ ପ୍ରସ୍ତୁତ କରାଯାଉଛି । ଗୁଣାତ୍ମକ ମାନ ଦୃଷ୍ଟିରୁ ଏହାର ପଟ୍ଟାନ୍ତର ନାହିଁ ଏବଂ ଏହାର ଚାହିଦା ମଧ୍ୟ ଯଥେଷ୍ଟ । ସେହିଭଳି ଏହା ଯେତିକି ଶସ୍ତା, ସହଜରେ ଏହା ପିନ୍ଧି ନିଶ୍ୱାସପ୍ରଶ୍ୱାସ ନେଇହେବ, ସଫେଇଯୋଗ୍ୟ ଏବଂ ପୁନଃବ୍ୟବହାରଯୋଗ୍ୟ ତଥା ଜୈବକ୍ଷୟୀ, ଏହା ସହ ଅନ୍ୟ କୌଣସି ମାସ୍କ କଦାପି ତୁଳନା କରାଯାଇ ନପାରେ,” ବୋଲି ଶ୍ରୀ ସାକ୍ସେନା କହିଛନ୍ତି ।
କେଭିଆଇସି ବିଶେଷ ଭାବେ ଦୁଇପରସ୍ତଯୁକ୍ତ ଖଦି କପଡ଼ାକୁ ମାସ୍କ ପ୍ରସ୍ତୁତ କରିବା ନିମନ୍ତେ ବ୍ୟବହାର କରୁଛି । ଏହା ମାସ୍କ ତଳେ ସମସ୍ତ ବାଷ୍ପୀୟ ପଦାର୍ଥକୁ ଧରି ରଖୁଛି ଏବଂ ବ୍ୟବହାରକରୀଙ୍କ ନିଶ୍ୱାସପ୍ରଶ୍ୱାସ ପାଇଁ ମଧ୍ୟ ଏହା ସହଜସାଧ୍ୟ । ଯେହେତୁ ଏହି କପଡ଼ା ହାତରେ ପ୍ରସ୍ତୁତ ସୂତା ଓ ହାତବୁଣା କପଡ଼ାରେ ତିଆରି ଓ ଏହା ତୁଳା ଓ ସିଲ୍କରେ ପ୍ରସ୍ତୁତ ଏହାର ବିଶେଷତା ଅନ୍ୟ କୌଣସି ମାସ୍କରେ ନାହିଁ । ତୁଳା ହେଉଛି ଏକ ମେକାନିକାଲ୍ ପ୍ରତିରୋଧକ ଏବଂ ସିଲ୍କର ଇଲେକ୍ଟ୍ରୋଷ୍ଟାଟିକ୍ ପ୍ରତିରୋଧ କ୍ଷମତା ରହିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ମାର୍ଚ୍ଚ ୬ ତାରିଖରେ ପୁଣେ ଗସ୍ତ କରିବେ ଏବଂ ପୁଣେ ମେଟ୍ରୋ ରେଳ ପ୍ରକଳ୍ପର ଉଦଘାଟନ କରିବେ
ଏହି ପ୍ରକଳ୍ପ ପୁଣେରେ ସହରୀ ସୁବିଧା ପାଇଁ ବିଶ୍ୱ ସ୍ତରୀୟ ଭିତ୍ତିଭୂମି ପ୍ରଦାନ କରିବ; ପ୍ରଧାନମନ୍ତ୍ରୀଙ୍କ ଦ୍ୱାରା ୨୦୧୬ରେ ଏହି ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ ହୋଇଥିଲା
ପୁଣେ ମହାନଗର ନିଗମ ପରିସରରେ ଛତ୍ରପତି ଶିବାଜୀ ମହାରାଜଙ୍କ ପ୍ରତିମୂର୍ତ୍ତିକୁ ପ୍ରଧାନମନ୍ତ୍ରୀ ଉନ୍ମୋଚନ କରିବେ
ପ୍ରଧାନମନ୍ତ୍ରୀ ଏକାଧିକ ବିକାଶମୂଳକ ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ କରିବା ସହିତ ଆର କେ ଲକ୍ଷ୍ମଣ ଆର୍ଟ ଗ୍ୟାଲେରୀ-ମ୍ୟୁଜିୟମର ଉଦଘାଟନ କରିବେ
ସିମ୍ବିଓସିସ୍ ବିଶ୍ୱବିଦ୍ୟାଳୟର ସୁବର୍ଣ୍ଣ ଜୟନ୍ତୀ ସମାରୋହକୁ ପ୍ରଧାନମନ୍ତ୍ରୀ ଶୁଭାରମ୍ଭ କରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୬ ମାର୍ଚ୍ଚ ୨୦୨୨ ରେ ପୁଣେ ଗସ୍ତରେ ଯିବା ସହିତ ପୁଣେ ମେଟ୍ରୋ ରେଳ ପ୍ରକଳ୍ପର ଉଦଘାଟନ କରିବେ । ସେ ବିଭିନ୍ନ ବିକାଶମୂଳକ ପ୍ରକଳ୍ପର ଭିତ୍ତି ପ୍ରସ୍ତର ସ୍ଥାପନ କରିବେ ।
ପୂର୍ବାହ୍ନ ପ୍ରାୟ ୧୧ ଟାରେ ପ୍ରଧାନମନ୍ତ୍ରୀ ପୁଣେ ମହାନଗର ନିଗମ ପରିସରରେ ଶ୍ରୀ ଛତ୍ରପତି ଶିବାଜୀ ମହାରାଜଙ୍କ ପ୍ରତିମୂର୍ତ୍ତିକୁ ଉନ୍ମୋଚନ କରିବେ । ଏହି ପ୍ରତିମୂର୍ତ୍ତି ୧୮୫୦ କିଲୋଗ୍ରାମ ଧାତୁରେ ର୍ନିମିତ ଏବଂ ଏହାର ଉଚ୍ଚତା ପ୍ରାୟ ୯.୫ ଫୁଟ ।
ପ୍ରଧାନମନ୍ତ୍ରୀ ପୂର୍ବାହ୍ନ ୧୧:୩୦ ସମୟରେ ପୁଣେ ମେଟ୍ରୋ ରେଳ ପ୍ରକଳ୍ପର ଉଦଘାଟନ କରିବେ । ପୁଣେରେ ସହରୀ ଗତିଶୀଳତା ପାଇଁ ବିଶ୍ୱ ସ୍ତରୀୟ ଭିତ୍ତିଭୂମି ଯୋଗାଇବା ଲାଗି ଏହି ପ୍ରକଳ୍ପ ଏକ ପ୍ରୟାସ । ଏହି ପ୍ରକଳ୍ପର ଭିତ୍ତିପ୍ରସ୍ତର ସ୍ଥାପନ ମଧ୍ୟ ୨୪ ଡିସେମ୍ବର ୨୦୧୬ ରେ ପ୍ରଧାନମନ୍ତ୍ରୀଙ୍କ ଦ୍ୱାରା ହୋଇଥିଲା । ପୁଣେ ମେଟ୍ରୋ ରେଳ ପ୍ରକଳ୍ପର ମୋଟ୍ ୩୨.୨ କିଲୋମିଟର ମଧ୍ୟରୁ ୧୨ କିଲୋମିଟରକୁ ପ୍ରଧାନମନ୍ତ୍ରୀ ଉଦଘାଟନ କରିବେ । ୧୧,୪୦୦ କୋଟିରୁ ଅଧିକ ମୂଲ୍ୟରେ ଏହି ପ୍ରକଳ୍ପ ର୍ନିମାଣ କରାଯାଉଛି । ସେ ଗାରୱାରେ ମେଟ୍ରୋ ଷ୍ଟେସନରେ ପ୍ରଦର୍ଶନୀକୁ ଉଦଘାଟନ ଏବଂ ଅନୁଧ୍ୟାନ କରିବେ ଏବଂ ସେଠାରୁ ଆନନ୍ଦନଗର ମେଟ୍ରୋ ଷ୍ଟେସନ ପର୍ଯ୍ୟନ୍ତ ମେଟ୍ରୋରେ ଯାତ୍ରା କରିବେ ।
ମଧ୍ୟାହ୍ନ ପ୍ରାୟ ୧୨ ଟା ସମୟରେ ପ୍ରଧାନମନ୍ତ୍ରୀ ଏକାଧିକ ବିକାଶମୂଳକ ପ୍ରକଳ୍ପର ଭିତ୍ତି ପ୍ରସ୍ତର ସ୍ଥାପନ ଓ ଉଦଘାଟନ କରିବେ । ସେ ମୁଲା-ମୁଥା ନଦୀ ପ୍ରକଳ୍ପର ନବୀକରଣ ଏବଂ ପ୍ରଦୂଷଣ ହ୍ରାସର ମୂଳଦୂଆ ପକାଇବେ । ପ୍ରାୟ ୧୦୮୦ କୋଟି ଟଙ୍କାରୁ ଅଧିକ ମୂଲ୍ୟର ପ୍ରକଳ୍ପରେ ନଦୀର ୯ କିଲୋମିଟର ଅବବାହିକାର ନବୀକରଣ କାର୍ଯ୍ୟ କରାଯିବ । ଏଥିରେ ନଦୀ ତଟର ସୁରକ୍ଷା, ଇଣ୍ଟରସେପ୍ଟର ସ୍ୱେରେଜ୍ ନେଟୱାର୍କ, ଜନସାଧାରଣଙ୍କ ପାଇଁ ସୁବିଧା, ନୌଚାଳନା କାର୍ଯ୍ୟକଳାପ ଇତ୍ୟାଦି କାର୍ଯ୍ୟ ଅନ୍ତର୍ଭୁକ୍ତ ହେବ । ୧୪୭୦ କୋଟିରୁ ଅଧିକ ଟଙ୍କା ବ୍ୟୟରେ “ୱାନ ସିଟି ୱାନ ଅପରେଟର” ର ସଂକଳ୍ପ ଉପରେ ମୁଲା-ମୁଥା ନଦୀ ପ୍ରଦୂଷଣ ନିବାରଣ ପ୍ରକଳ୍ପ କାର୍ଯ୍ୟକାରୀ ହେବ । ପ୍ରାୟ ୪୦୦ ଏମଏଲଡି ମିଳିତ କ୍ଷମତା ସହିତ ଏହି ପ୍ରକଳ୍ପ ଅଧୀନରେ ସମୁଦାୟ ୧୧ ଟି ସ୍ୱେରେଜ୍ ଟ୍ରିଟମେଣ୍ଟଣ୍ଟ ପ୍ଲାଣ୍ଟଣ୍ଟ ର୍ନିମାଣ କରାଯିବ । ପ୍ରଧାନମନ୍ତ୍ରୀ ୧୦୦ଟି ଇ-ବସ୍ ସହିତ ବାନରରେ ର୍ନିମିତ ୧୦୦ ଇ-ବସ୍ ଡିପୋର ମଧ୍ୟ ଶୁଭାରମ୍ଭ କରିବେ ।
ପୁଣେର ବାଲେୱାଡିରେ ର୍ନିମିତ ଆର.କେ ଲକ୍ଷ୍ମଣ ଆର୍ଟ ଗ୍ୟାଲେରୀ-ସଂଗ୍ରହାଳୟକୁ ପ୍ରଧାନମନ୍ତ୍ରୀ ଉଦଘାଟନ କରିବେ । ସଂଗ୍ରହାଳୟର ମୁଖ୍ୟ ଆକର୍ଷଣ ହେଉଛି ମାଲଗୁଡି ଗାଁ ଉପରେ ଆଧାରିତ ଏକ କ୍ଷୁଦ୍ର ମଡେଲ ଯାହା ଅଡିଓ-ଭିଜୁଆଲ୍ ଇଫେକ୍ଟ ମାଧ୍ୟମରେ ଜୀବନ୍ତ ଲାଗିବ । କାର୍ଟୁନିଷ୍ଟ ଆର କେ ଲକ୍ଷ୍ମଣଙ୍କ ଦ୍ୱାରା ଅଙ୍କିତ କାର୍ଟୁନ୍ ଏହି ସଂଗ୍ରହାଳୟରେ ପ୍ରଦର୍ଶିତ ହେବ । ଏହା ପରେ, ଅପରାହ୍ନ ପ୍ରାୟ ୧:୪୫ ରେ ପ୍ରଧାନମନ୍ତ୍ରୀ ସିମ୍ବିବିଓସିସ୍ ବିଶ୍ୱବିଦ୍ୟାଳୟର ସୁବର୍ଣ୍ଣ ଜୟନ୍ତୀ ସମାରୋହର ଶୁଭାରମ୍ଭ କରିବେ ।
HS
(